Shariif Xasan Sheekh Aadan Isxaaq haddaan dib u qooraansano taariikhdii nololeed waxa uu dhashay sanadkii 1946-tii, waxa uuna waxbarashadiisii ku dhameystay Magaalada Muqdisho, hase yeeshee 1977 ayuu noqday Ganacsade, waxa uuna xiligaasi ahaa nin ka ganacsada xoolaha nool, sidoo kale 1980 waxa uu ka ganacsan jiray qalabka dhismaha, bilowgii 1990 waxa uu Shariif Xasan aasaasay shirkad qandaraasyada ka qaadata Hay’addaha Qaramada Midoobey, waxayna shirkaddaasi hawlaha ugu badan ka qabatay gobolada Bay iyo Bakool xiligaas oo ay ka jirtay abaar aad u balaaran.
